
Προϋποθέσεις χορήγησης αδειών επιχείρησης εμπορίας πολλαπλασια¬ 
στικού υλικού. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 15 παρ. 1 και 2 του νόμου 1564/ 
26.9.85 «Οργάνωση παραγωγής και εμπορίας του πολλαπλασιαστικού 
υλικού φυτικών ειδών» (ΦΕΚ 164 Α). 

2. Την αριθ. 3476/21.5.1990 απόφαση του Πρωθυπουργού «Ανά¬ 
θεση αρμοδιοτήτων στον Αναπλ. Υπουργό Γεωργίας Παναγιώτη Χατ- 
ζηνικολάου (ΦΕΚ 327 Β). 

' 3. Την εισήγηση της υπηρεσίας, αποφασίζουμε: 

Άρθρο 1 

. Καθορισμός τύπων άδειας 

1. Καθορίζονται τέσσερεις τύποι άδειας επιχείρησης εμπορίας πολλα¬ 
πλασιαστικού υλικού: 

α) Τύπου Α (Εισαγωγές - εξαγωγές, χονδρική - λιανική πώληση). 

β) Τύπου Β (μεταπώληση - λιανοπώληση). 

γ) Τύπου Γ (τυποποίηση). 

δ) Τύπου Δ (σποροπαραγωγικές και φυτωριακές επιχειρήσεις). 

2. Για τη χορήγηση της άδειας επιχείρησης εμπορίας πολλαπλασια¬ 
στικού υλικού τύπου Β (μεταπώληση - λιανοπώληση) και της άδειας τύ¬ 
που Δ, μόνο για φυτωριακές επιχειρήσεις, εξουσιοδοτούνται οι Νομάρ¬ 
χη· 

Άρθρο 2 

Αντικείμενο τύπων άδειας 

1. Ο κάτοχος άδειας τύπου Α μπορεί να εισάγει, να εξάγει και γενικά 
να εμπορεύεται στην χώρα, πολλαπλασιαστικό υλικό όλων των ομάδων 
και όλων των κατηγοριών, του άρθρου 3 του νόμου 1564/1985. 

2. Ο κάτοχος άδειας τύπου Β μπορεί να εμπορεύεται στο εσωτερικό 


της χώρας πολλαπλασιαστικό υλικό των κατηγοριών πιστοποιημένου 
και εμπορικού, όλων των ομάδων που προμηθεύεται από την εγχώρια 
παραγωγή πολλαπλασιαστικού υλικού και από προμηθευτές κατόχους 
άδειας τύπου Α. 

3. Ο κάτοχος άδειας τύπου Γ μπορεί να τυποποιεί (συσκευάζει, υπο- 
συσκευάζει και ανασυκευάζει) πολλαπλασιαστικό υλικό όλων των ομά¬ 
δων και όλων των κατηγοριών που προμηθεύεται από την εγχώρια 
σποροπαραγωγή και από προμηθευτές κάτοχους άδειας τύπου Α. 

Τα τυποποιημένα προϊόντα του μπορεί να τα διαθέτει στους έχοντες 
άδεια εμπορίας τύπου Α ή Β. 

4. Κάτοχοι άδειας τύπου Δ γίνονται οι σποροπαραγωγικές ή φυτω- 
ριακές επιχειρήσεις, προκειμένου να εισάγουν από την αλλοδαπή βασικό 
ή άλλο υλικό για τις ανάγκες σποράς, φύτευσης ή εμβολιασμού, της επι¬ 
χείρησής τους. Με την άδεια αυτή μπορούν επίσης να πωλούν λιανικώς 
και χονδρικώς αποκλειστικά τα προϊόντα των επιχειρήσεών τους ή ίδια 
προϊόντα άλλων ομοειδών επιχειρήσεων, στην ημεδαπή και αλλοδαπή. 

Άρθρο 3 

Ελεύθερη πώληση 

1. Για την λιανική πώληση πολλαπλασιαστικού υλικού κηπευτικών, 
(πλην υβριδίων) και διακοσμητικών ειδών των κατωτέρω περιπτώσεων 
δεν απαιτείται καμμία άδεια εμπορίας: 

α) Σπόρων κατηγορίας εμπορικού (δΤΑΝΟΑΚϋ) συσκευασίας μι- 
κροσπέρμων ειδών (τομάτα, πιπεριά κλπ.) μέχρι 3 γρ. και χονδροσπέρ- 
μων ειδών (πατζάρι, ρεπάνι κλπ.) μέχρι 10 γρ. 

β) Βολβών ριζωμάτων και κονδύλων συσκευασίας μέχρι 5 ΚΟ. ’ 

γ) Σποροφυταρίων, μοσχευμάτων αρρίζων ή ερρίζων εμβολιασμένων 
ή μη, συσκευασίας σε δεμάτια μέχρι 10 τεμαχίων. 

δ) Μικρών φυτών σε ατομικά δοχεία (γλάστρες κλπ.). 

Άρθρο 4 

Δικαιολογητικά χορήγησης άδειας 

1. Η χορήγηση όλων των αδειών γίνεται μετά από αίτηση των ενδια¬ 
φερομένων στην οποία περιλαμβάνονται όλα τα απαιτούμενα στοιχεία 
του άρθρου 8 της παρούσας απόφασης, συνοδεύεται δε με αποδεικτικό 
καταβολής του σχετικού παράβολου του άρθρου 27 του Ν. 1564/ 
1985. 

Ειδικότερα στην αίτηση για την χορήγηση άδειας τύπου, Δ πρέπει να 
αναγράφεται και ο αριθμός άδειας της σποροπαραγωγικής ή φυτωρια- 
κής επιχείρησης. 

2. Για τις άδειες τύπου Α, Γ και από τις τύπου Δ μόνον όσες αφορούν 
σποροπαραγωγικές επιχειρήσεις, οι αιτήσεις υποβάλλονται στην αρμό¬ 
δια Κεντρική Υπηρεσία του Υπουργείου Γεωργίας, ενώ για τις άδειες 

τύπου Β και από τις τύπου Δ μόνον όσες αφορούν φυτωριακές επιχειρή¬ 
σεις, οι αιτήσεις υποβάλλονται στην οικεία Διεύθυνση Γεωργίας. 

Άρθρο 5 

Προϋποθέσεις χορήγησης άδειας 

1. Για τη χορήγηση άδειας εμπορίας τύπου Α η επιχείρηση πρέπει αν 
διαθέτει: 

α) Γεωπόνο ή δασολόγο ανωτάτης ή Πανεπιστημιακής σχολής της 
ημεδαπής ή αλλοδαπής, ή τεχνολόγο γεωπονίας κατεύθυνσης φυτικής 
παραγωγής ή δασοπονίας της ημεδαπής ή αλλοδαπής πλήρους απα¬ 
σχόλησης. 

β) Αποθηκευτικές εγκαταστάσεις κατάλληλες και ανάλογες με το εί¬ 
δος, τον όγκο πολλαπλασιαστικού υλικού που διακινούν και τη διάρκεια 
της αποθήκευσης. 

γ) Εργαστήριο για τον προσδιορισμό βλαστικότητας και μηχανικής 
καθαρότητας σπόρων. 

2. α) Για τη χορήγηση άδειας εμπορίας τύπου Β η επιχείρηση πρέπει 
να διαθέτει: 

αα) Γεωπόνο ή Δασολόγο ή Τεχνολόγο γεωπονίας κατεύθυνσης φυτι¬ 
κής παραγωγής της ημεδαπής ή αλλοδαπής ή Τεχνολόγο Δασοπονίας 
πλήρους απασχόλησης. 

ββ) Αποθηκευτικές εγκαταστάσεις κατάλληλες και ανάλογες με το 
είδος, τον όγκο πολλαπλασιαστικού υλικού που διακινούν και τη διάρ¬ 
κεια της αποθήκευσης. 

β) Από την υποχρέωση.της υποπερ. αα της προηγούμενης περ. α 
εξαιρούνται όσοι κατά την 14.7.1988 (ημερομηνία δημοσίευσης της 
αριθ. 290281/21.6.1988 απόφασής μας στην Εφημερίδα της Κυβερ- 
νήσεως) ήσαν: 

αα) Έμποροι πολλαπλασιαστικού υλικού καλλιεργουμένων φυτικών 
ειδών και κατέχουν άδεια εμπορίας γεωργικών φαρμάκων σύμφωνα με 
το Ν.Δ. 220/1973 (ΦΕΚ Α 272) και το Π.Δ. 353/1974 (ΦΕΚ Α 
138). 

ββ) Έμποροι αποκλειστικά πολλαπλασιαστικού υλικού καλλιεργου- 
μένων φυτικών ειδών και λοιπών γεωργικών εφοδίων, εκτός γεωργι¬ 
κών φαρμάκων, από πενταετίας τουλάχιστον. 

γ) Για τη χορήγηση της άδειας τύπου Β σε φυσικά πρόσωπα της 
προηγούμενης περίπτωσης β απαιτούνται, εκτός από τα δικαιολογη- 
τικά που προβλέπονται στην απόφασή.μας αυτή και τα εξής: - 

αα) Για μεν την υποπερίπτωση αα της προηγούμενης περίπτωσης β, 
κυρωμένο αντίγραφο της άδειας πώλησης γεωργικών φαρμάκων που 
έχε! χορηγηθεί από την αρμόδια Διεύθυνση Γεωργίας. 

ββ) Για δέ την υποπερίπτωση ββ της προηγούμενης περίπτωσης β, 
πιστοποιητικό ή βεβαίωση του αρμόδιου Οικονομικού Εφόρου ή της αρ¬ 
μόδιας Διεύθυνσης Γεωργίας, ότι πληρούν τις προϋποθέσεις της υποπε¬ 
ρίπτωσης αυτής. 

δ) Η άδεια τύπου Β που χορηγείται σε φυσικά πρόσωπα της προηγού¬ 
μενης περίπτωσης β είναι προσωπική και δεν μπορεί να μεταβιβααθεί, 
εκχωρηθεί ή κληρονομηθεί, λήγει δε με την παύση της ιδιότητας αυτής 
του κατόχου της. 

3. Για τη χορήγηση της άδειας τύπου Γ η επιχείρηση πρέπει να δια¬ 
θέτει: 

α) Γεωπόνο ανωτάτης ή Πανεπιστημιακής σχολής της ημεδαπής ή 
αλλοδαπής πλήρους απασχόλησης. 

β) Εγκαταστάσεις τυποποίησης και αποθήκευσης ανάλογες με τη 
δραστηριότητα της επιχείρησης. 

γ) Εργαστήριο για προσδιορισμοί· βλαστικότητας και μηχανικής κα¬ 
θαρότητας σπόρων. 

4. Για τη χορήγηση της άδειας τύπου Δ η επιχείρηση πρέπει προη¬ 
γουμένως να διαθέτει άδεια σποροπαραγωγικής ή φυτωριακής επιχεί- 
ρησης. 

Άρθρο 6 

Υποχρεώσεις επιχειρήσεων εμπορίας 

Οι επιχειρήσεις που κατέχουν άδειες εμπορίας πολλαπλασιαστικού 
υλικού υποχρεούνται: 

α) Να τηρούν τις υποχρεώσεις που καθορίζονται από τους τεχνικούς 
κανονισμούς εμπορίας πολλαπλασιαστικού υλικού. 

β) Να συμπληρώνουν τα σχετικά στατιστικά δελτία που θα τους χο¬ 
ρηγούνται από τις αρμόδιες υπηρεσίες του Υπουργείου Γεωργίας. 


γ) Να αναρτούν υποχρεωτικά και σε εμφανές μέρος στην έδρα της 
επιχείρησης την χορηγούμενη από το Υπουργείο Γεωργίας άδεια εμπο¬ 
ρίας. 

δ) Να στέλνουν το τεχνικό προσωπικό τους για να παρακολουθεί τις 
«επίσημες ημερίδες ενημέρωσης» που οργανώνουν οι αρμόδιες υπηρε¬ 
σίες του Υπουργείου Γεωργίας. 

ε) Να διατηρούν και εναποθηκεύουν το πολλαπλασιαστικό υλικό, 
σύμφωνα με τις καθιερωμένες από την επιστήμη και τεχνική προδια- 
γραφές. 

στ) Να ενημερώνουν την υπηρεσία για κάθε μεταβολή απασχόλησης 
του γεωπονικού προσωπικού της εταιρείας. 

Άρθρο 7 

Μητρώο επιχειρήσεων εμπορίας 

Η αρμόδια Κεντρική Υπηρεσία του Υπουργείου Γεωργίας τηρεί ει¬ 
δικό μητρώο στο οποίο για κάθε επιχείρηση εμπορίας πολλαπλασιαστι¬ 
κού υλικού καταχωρούνται τα εξής στοιχεία: 

α) ο αριθμός άδειας επιχείρησης (κωδικός αριθμός που εκχωρείται 
από την υπηρεσία). 

β) Το Είδος της επιχείρησης, 
γ) Η Έδρα της επιχείρησης. 

δ) Ο Τίτλος της επιχείρησης ή ονοματεπώνυμο με πλήρη διεύθυνση, 
τέλεξ και τηλέφωνα. 

ε) Τα Υποκαταστήματα με πλήρη διεύθυνση, τέλεξ και τηλέφωνα, 
στ) Ο Εξουσιοδοτημένος εκπρόσωπος της επιχείρησης, 
ζ) Οι Ποινές. 

η) Η Αφαίρεση άδειας ή διακοπή επιχείρησης, 
θ) Τα Ετήσια στατιστικά στοιχεία της επιχείρησης που αφορούν την 
διακίνηση του πολλαπλασιαστικού υλικού, 
ι) Οι μεταβολές απασχολουμένων Γεωπόνων, 
ια) Λοιπά στοιχεία, κατά την κρίση της υπηρεσίας. 

Άρθρο 8 

Περιεχόμενο αίτησης 

Η αίτηση για την χορήγηση άδειας επιχείρησης εμπορίας πολλαπλα¬ 
σιαστικού υλικού πρέπει να περιέχει τα εξής στοιχεία: 

α) Το είδος της Επιχείρησης (είδη πολλαπλασιαστικού υλικού που 
εμπορεύονται). 

β) Την Έδρα της επιχείρησης. 

γ) Το τίτλο της επιχείρησης ή ονοματεπώνυμο με πλήρη διεύθυνση, 
τέλεξ και τηλέφωνα. ί 

δ) Τα Υποκαταστήματα με πλήρη διεύθυνση, τέλεξ και τηλέφωνα, 
ε) Τα ονοματεπώνυμα γεωπόνων και τεχνολόγων γεωπονίας κατεύ¬ 
θυνσης φυτικής παραγωγής που απασχολεί η επιχείρηση, 
στ) Τον εξουσιοδοτημένο εκπρόσωπο της επιχείρησης, 
ζ) Πλήρη περιγραφή των κτιριακών εγκαταστάσεων, αποθηκευτικών 
χώρων, μηχανολογικού και αγρών που διαθέτει η επιχείρηση. 

Άρθρο 9 
Αλλαγή άδειας 

1. Η άδεια επιχείρησης εμπορίας πολλαπλασιαστικού υλικού τύπου 
Α, Β και Γ σε περίπτωση αλλαγής της εταιρικής μορφής, της επωνυ¬ 
μίας, της έδρας της επιχείρησης ή και των τριών σωρευτικά επιτρέπεται 
να αλλάζει με νέα, ύστερα από αίτηση του ενδιαφερομένου χωρίς να 
απαιτείται νέα καταβολή του κάθε φορά ισχύοντος παράβολου. Στη πε¬ 
ρίπτωση αυτή απαιτείται η προσκόμιση της παλαιός άδειας, της οποίας 
ζητείται η αλλαγή, για να ακυρωθεί, από την οικεία υπηρεσία που την 
χορήγησε/ 

2. Στην ίδια ρύθμιση της παραγράφου 1 υπάγεται και η περίπτωση 
της αλλαγής της άδειας εμπορίας πολλαπλασιαστικού υλικού τύπου Δ 
εφόσον ο κάτοχος της αντίστοιχης σποροπαραγωγικής ή φυτωριακής 
επιχείρησης προβαίνει στην αλλαγή της εταιρικής μορφής, της επωνυ¬ 
μίας, της έδρας της επιχείρησης ή και των τριών σωρευτικά. 

Άρθρο, 10 
Μεταβίβαση άδειας 

Η άδεια επιχείρησης εμπορίας πολλαπλασιαστικού υλικού τύπου Α, Β, Γ και 

Δ σε περίπτωση μεταβίβασης, εκχώρησης ή κληρονομιάς της Επιχείρη¬ 
σης, δεν μεταβιβάζεται, εκχωρείται ή κληρονομείται. 

Άρθρο 11 ,' 

, Καταργούμενες αποφάσεις 

1. Από την δημοσίευση της απόφασης αυτής στην Εφημερίδα της 
Κυβερνήσεως καταργούνται οι εξής αποφάσεις μας: 

α) 304330/3.4.1986 «Προϋποθέσεις χορήγησης αδειών επιχείρη¬ 
σης εμπορίας πολλαπλασιαστικού υλικού» (ΦΕΚ Β 242). 

β) 320620/11.6.1987 «Μεταβίβαση αρμοδιοτήτων στους Νομάρ¬ 
χες και τροποποίηση της αριθ. 304330/3.4.1986 Υπουργικής από¬ 
φασης (ΦΕΚ Β 295). 

γ) 240474/18.2.1988 «Συμπλήρωση της 304330/3.4.1986 
Υπουργικής απόφασης (ΦΕΚ Β 120). 

δ) 290281/21.6.1988 «Τροποποίηση της αριθ. 304330/ 
3.4.1986 Υπουργικής απόφασης (ΦΕΚ Β 492). 

2. Όσες άδειες εμπορίας πολλαπλασιαστικού υλικού έχουν εκδοθεί 
βάσει των παραπάνω αποφάσεων εξακολουθούν να ισχύουν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Σεπτεμβρίου 1990 

, Ο ΑΝΑΠΛ. ΥΠΟΥΡΓΟΣ 

ΠΑΝ ΧΑΤ2ΗΝΙΚΟΛΑΟΥ 



Αριθ. Α2.Γ/24572 . (2) 

Προσδιορισμός των τιμών βάσης των προϊόντων πετρελαίου. ... 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ* 

Έχοντας υπόψη: 

1. Τις διατάξεις της παραγράφου 4 του άρθρου ΙΓτουΝ. 1571/85 
«Ρύθμιση θεμάτων πετρελαϊκής πολιτικής και εμπορίας πετρελαιοειδών 
και άλλες διατάξεις» (ΦΕΚ 192/85 τ.Α’), όπως το άρθρο αυτό, τροπο¬ 
ποιήθηκε με το άρθρο τέταρτο του Ν. 1769/88 (ΦΕΚ 66/7.4.88/ 
τ ·Α’). ~ 

2. Τις διατάξεις του Π.Δ. 27/89 «παράγοντες διαμόρφωσης της τι¬ 
μής βάσης τρόπος και βαθμός συμμετοχής τους στη διαμόρφωση αυτή 
για κάθε έτοιμο προϊόν πετρελαίου» (ΦΕΚ 15/17.1.89 τ.Α’). 

3. Τις διατάξεις της παρ. 1 του άρθρου 10 του Π.Δ. 437/85, «καθο¬ 
ρισμός και ανακατανομή των αρμοδιοτήτων των Υπουργείων» (ΦΕΚ 
157/85 τ.Α’). 

4. Τις διατάξεις του Π.Δ. 381/89, «για τον Οργανισμό του Υπουρ¬ 
γείου Βιομηχανίας, Ενέργειας και Τεχνολογίας». 

5. Την απόφαση Δ15/Φ19/12430/30.5.90 (ΦΕΚ 335/30.5.90 
τ.Β’) του Υπουργού Βιομηχανίας, Ενέργειας και Τεχνολογίας «Μεταβί¬ 
βαση της εξουσίας να υπογράφει με εντολή Υπουργού ο Γενικός Γραμ¬ 
ματέας του Υπουργείου Βιομηχανίας, Ενέργειας και Τεχνολογίας». 

6. Ότι από 1.1.90 στα διεθνή δελτία τιμών πετρελαιοειδών προϊό¬ 
ντων δεν δημοσιεύονται οι τιμές για τις βενζίνες ΡΚΕΜΙϋΜ 0,15 και 
ΚΕΟϋΕΑΚ. Οι τιμές των προϊόντων αυτών θα υπολογίζονται ως εξής: 

α. η βενζίνη ΡΚΕΜ11ΙΜ 0,15 θα ισούται με την τιμή ΡΚΕΜΙΙΙΜ 
0,25 ΕΌΒ ΜΕΠ συν τη διαφορά της ΡΚΕΜΙΙΙΜ 0,15 μείον την ΡΚΕ- 
ΜΐυΜ 0,25 ΟΙΓ ΑΒΑ και 

β. η βενζίνη ΚΕΟΙΙΕΑΚ 0,40 θα ισούται με την ΡΚΕΜΙϋΜ 0,40 
ΓΟΒ ΜΕϋ μείον 14 δολλάρια ΗΠΑ (δεκατέσσερα). 

7. Το γεγονός ότι: α) Οι διεθνείς τιμές των προϊόντων πετρελαίου της 
27ης Σεπτεμβρίου 1990 ημερομηνίας έναρξης ισχύος της απόφασής 
μας με αριθμό Δ2.Γ/23710/26.9.90 με την οποία καθορίστηκαν οι 
τιμές βάσης προϊόντων, έχουν αυξηθεί σημαντικά. 

β) Δεν είναι δυνατό να προβλεφθεί γενικότερα η εξέλιξη των διεθνών 
τιμών βάσει των οποίων καθορίστηκαν οι τιμές βάσης των προϊόντων 
του πετρελαίου από 27.9.90 μέχρι και 3.10.90. 

γ) Την ανάγκη προσαρμογής των τιμών βάσης που ισχύουν σήμερα 
προς τις διεθνείς τιμές λόγω της υφισταμένης απόκλισης μεταξύ τους, 
αποφασίζουμε: 

Άρθρο 1 

Τιμή βάσης κύριων προϊόντων πετρελαίου 

1. Η τιμή βάσης σε δολάρια ΗΠΑ ανά ΜΤ για κάθε ένα από τα πιο 


κάτω προϊόντα, η οποία προκύπτει σύμφωνα με τόν τύπο της παρ. 2 του 
άρθρου 3 του Π.Δ. 27/89 (ΦΕΚ 15/17.1.89 τ.Α’) είναι η ακόλουθη: 

α; Προπάνιο δολ. ΗΠΑ/ΜΤ 239 

β, Βουτάνιο » * 244 

γ. Βενζίνη υψηλής συμπίεσης 96 οκτανίων Μ1Ν (ΡΚΕ- 

ΜΙΙΙΜ) 0,15 γρ. μολύβου στο λίτρο ΜΑΧ » » 440 

δ. Βενζίνη κοινή (ΚΕ01ΙΙΑΚ) 90 οκτανίων ΜΙΝ 0,40 
γρ. μολύβου οτο λίτρο ΜΑΧ » » 410 

ε. Νάφθα » * 385 

οτ. Καύσιμο αεριωθουμένων πολιτικής αεροπορίας 

(ΙΑ-1) » » 480 

ζ. Πετρέλαιο εσωτερικής καύσης (ϋΙΕδΕΙ.) τύπου Β' » » , 345 

η. Πετρέλαιο εξωτερικής καύσης Νο3, με περιεκτικό¬ 
τητα σε θείο ΜΑΧ 0,7% κ.β. * , » 158 

θ. Πετρέλαιο εξωτερικής καύσης Νο3, με περιεκτικό¬ 
τητα σε θείο ΜΑΧ 4% κ.β. * < » 150 

Άρθρο 2 

Τιμή βάσης έτοιμων προϊόντων πετρελαίου 

1. Η τιμή βάσης των ετοίμων προϊόντων πετρελαίου, όπως αναφέρο- 
νται στην παρ. 1 του άρθρου 1 του Π.Δ. 27/89 (ΦΕΚ 15/89 τ.Α’), 
υπολογίζεται σύμφωνα με την παρ. 4 του άρθρου 3 του π.Δ. 27/89 σε 
συνδυασμό με τις τιμές βάσης των κύριων προϊόντων, όπως αυτές καθο¬ 
ρίζονται στο προηγούμενο άρθρο. 

2. Για τον προσδιορισμό της τιμής βάσης των πετρελαιοειδών προϊό¬ 
ντων που διατίθενται στην Ελληνική αγορά κατά μονάδα όγκου λαμβά- 
νονται υπόψη οι αντίστοιχοι συντελεστές ειδικού βάρους. 

3. Διευκρινίζεται ότι στις παρακάτω τιμές λαμβάνεταϊ υπόψη η μέ¬ 
τρηση βάρους στο κενό (ΙΝ νΑϋϋϋΜ). 

4. Οι τιμές βάσης για κάθε ένα από τα έτοιμα προϊόντα, με βάση την 
ισοτιμία ένα (1) δολάριο ΗΠΑ = 154,155 δραχμές, σύμφωνα με τις 
διατάξεις του άρθρου 11 του Ν. 1571/85, όπως τροποποιήθηκε με το 
άρθρο 4 του Ν. 1769/88, είναι οι ακόλουθες; - 

ΠΡΟΪΟΝΤΑ ' ’ ΜΟΝΑΔΑ ΔΡΧ. 

- Προπάντιο Ο Μετρ.τον. 36.843 

- Βουτάνιο για εμφιάλωση » » ; 37.614 

- Υγραέριο μίγμα .'■ » », 37.460 

- Βενζίνη υψηλής συμπίεσης 96 οκτανίων ΜΙΝ 

(ΡΚΕΜΙϋΜ) 0,15 γρ. μολύβδου στο λίτρο ΜΑΧ Χιλιόλιτρο 50.634 

- Βενζίνη κοινή 90 οκτανίων ΜΙΝ (ΚΕΟυΐΑΚ) 0,4 

γρ. μολύβδου στο λίτρο ΜΑΧ. » 45.064 

- Βενζίνη 96 οκτανίων Ενόπλων Δυνάμεων » 45.064 

- Βενζίνη χωρίς μόλυβδο » 57.450 

- Βενζίνη χωρίς αντικροτικά * 45.064 

- Καύσιμα αεριωθουμένων Ενόπλων Δυνάμεων 

(1Ρ-4) » : 51.954 

- Καύσιμα αεριωθουμένων Ενόπλων Δυνάμεων 

(]Ρ-8) » 59.708 

- Καύσιμα αεριωθουμένων πολιτικής αεροπορίας 

(Μ-1) Ο Μετρ.τον. 73.994 

- Φωτιστικό πετρέλαιο » » 73.994 

- Πετρέλαιο εσωτερικής καύσης (ϋΙΕ8ΕΕ), τύπου 

Α' . Χιλιόλιτρο 45.160 

- Πετρέλαιο εσωτερικής καύσης (ϋΙΕ3ΕΕ), τύπου 

Β’ » 45.366 

- Πετρέλαιο εσωτερικής καύσης (Ι)ΙΕ8ΕΤ), Ενό- ' , 

πλων Δυνάμεων » 45.366 

- Πετρέλαιο εσωτερικής καύσης (ϋΙΕδΕΕ), λεωφο¬ 
ρείων , » 44.242 

- Πετρέλαιο εξωτερικής καύσης Ενόπλων Δυνάμεων 

(ΝΑνΥ δΡΕΟΙΑΕ) Ο Μετρ.τον. 30.638 

- Πετρέλαιο εξωτερικής καύσης Νοί, με περιεκτικό¬ 
τητα σε θείο ΜΑΧ 0,7% κ.β. » » 27.020 

- Πετρέλαιο εξωτερικής καύσης Νοί, με περιεκτικό¬ 
τητα σε θείο ΜΑΧ 3,5% κ.β. » » 25.829 

- Πετρέλαιο εξωτερικής καύσης Νο2, με περιεκτικό¬ 
τητα σε θείο ΜΑΧ 0,7% κ.β. » » 27.712 

- Πετρέλαιο εξωτερικής καύσης Νο2, με περιεκτικό¬ 
τητα σε θείο ΜΑΧ 3,5% κ.β. » » 25.520 

- Πετρέλαιο εξωτερικής καύσης Νο3, με περιεκτικό¬ 
τητα σε θείο ΜΑΧ 0,7% κ.β. » » 


24.356 

- Πετρέλαιο εξωτερικής καύσης Νο3, με περιεκτικό¬ 
τητα σε θείο ΜΑΧ 4% κ.β.. »» 23.123 

- Απασφαλτωμένο μαζούτ (ΥΆΟ,ΐυΜ ΟΑ8 ΟΙΓ) » » 23.432 

- Άσφαλτος οδοστρωσίας » » 24.665 

Άρθρο 3 

. Έκταση εφαρμογής της απόφασης 

Οι παραπάνω τιμές δεν αφορούν πετρελαιοειδή προϊόντα, τα οποία 
προορίζονται για τον ανεφοδιασμό πλοίων και αεροσκαφών αλλοδαπών 
αεροπορικών εταιρειών. 

Άρθρο 4 

Χρονικό διάστημα ισχύς της απόφασης 

Η απόφαση αυτή ισχύει από 00.01 ώρας της 4ης Οκτωβρίου 1990 
και αντικαθιστά την απόφαση με αριθ. Δ2.Γ/23710/26.9.1990 η 
οποία παύει να ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Οκτωβρίου 1990 
Με εντολή Υπουργού 
Ο Γενικός . Γραμματέας 
ΓΕΩΡΓΙΟΣ ΕΜΜ. ΑΠΟΣΤΟΛΑΚΙΣ 

.-4- 

Αριθ. Α7/Φ6.4.414/22230 (3) 

Παράταση αναστολής ισχύος διατάξεων του Μεταλλευτικού Κώδικα 
για περιοχές ερευνητέες από το Δημόσιο στον Νομό Αρκαδίας. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν.Δ. 4433/64 «Περί.μεταλλευτικών ερευνών 
του Δημοσίου και .άλλων τινών διατάξεων» και ειδικότερα την παρά¬ 
γραφο 3 του άρθρου 1 αυτού. 

2. Την απόφαση του Υπουργού Βιομηχανίας, Ενέργειας και Τεχνο¬ 
λογίας με αριθμό 21387/21.10.1987 (ΦΕΚ,'572/Β/3.11.87) με 
την' οποία κηρύχθηκαν περιοχές του Νομού Αρκαδίας ως ερευνητέες 
από το Δημόσιο.” 

3. Το έγγραφο του ΙΓΜΕ με αριθμό 138/20.8.90, με το οποίο προ¬ 
τείνει την χορηγήση ετήσιας παράτασης της ισχύος της απόφασης του 


Υπουργού Βιομηχανίας, Ενέργειας και Τεχνολογίας. 

4. Την απόφαση του Υπουργού Βιομηχανίας, Ενέργειας και Τεχνο¬ 
λογίας με αριθμό Δ15/Φ19/12430/30.5.1990 για μεταβίβαση της 
εξουσίας να υπογράφει «Με εντολή Υπουργού ο Γενικός Γραμματέας 
του Υπουργείου Βιομηχανίας, Ενέργειας και Τεχνολογίας», αποφασί¬ 
ζουμε: 

Παρατείνουμε για ένα χρόνο, δηλαδή μέχρι 3.11.91, την ισχύ της 
απόφασης του Υπουργού Βιομηχανίας, Ενέργειας και Τεχνολογίας με 
αριθμό 21387/21.10.1987 (ΦΕΚ 572/Β/3.11.87), με την οποία 
έχει ανασταλεί η ισχύς των διατάξεων του Μεταλλευτικού Κώδικα που 
αφορούν στην υποβολή αιτήσεων στον αρμόδιο Νομάρχη για χορήγηση 
άδειας μεταλλευτικών ερευνών σε περιοχές του Νομού Αρκαδίας των 
οποίων τα όρια καθορίζονται στην απόφαση αυτή. ' 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 5 Σεπτεμβρίου 1990 

Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΕΜΜ. ΑΠΟΣΤΟΛΑΚΙΣ 

Αριθ. ΦΓ.10/11/19257 


Ορισμός Προέδρου Δ' Κλιμακίου Ελεγκτικού Συνεδρίου. 

Ο ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 
Έχοντας υπόψη: 

1. Τις διατάξεις του άρθρου 7 του Π.Δ/τος 774/1980 «περί κωδι- 
κοποιήσεως κ.λπ.». 

2. Την αριθμ. 18621/1990 απόφαση του Ελεγκτικού Συνεδρίου, με 
την οποία συμπληρώθηκαν οι 7818 της 28ης Μαρτίου 1979 και 5152 
της 3ης Μαρτίου 1982 αποφάσεις της Ολομέλειας, με την προσθήκη 
ενός ακόμη Κλιμακίου (Δ') στο Ελεγκτικό Συνέδριο, αυξάνοντας έτσι 
τον αριθμό των Κλιμακίων σε τέσσερα 4 (Α’, Β', Γ’, Δ'). 

3. Τις ανάγκες της Υπηρεσίας, ορίζουμε: 

Ως Πρόεδρο του Δ' Κλιμακίου του Ελεγκτικού Συνεδρίου το Σύμ¬ 
βουλο Γεώργιο Κοκολάκη. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 3 Οκτωβρίου 1990 
Ο Πρόεδρος 

ΑΝΑΣΤΑΣΙΟΣ ΓΚΟΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




